Κατάλογος ταινιών Star Wars

Το franchise *[[Star Wars]]* (γνωστό και ως *Ο Πόλεμος των Άστρων*) περιλαμβάνει πολλές ταινίες ζωντανής δράσης και κινουμένων σχεδίων. Η σειρά αρχικά δημιουργήθηκε ως μια τριλογία τοποθετημένη στη μέση της ιστορίας και αργότερα επεκτάθηκε σε μια τριλογία τριλογιών, γνωστή ως το «**Έπος των Σκαϊγουώκερ**».

Το franchise ξεκίνησε με την κυκλοφορία της ταινίας *[[Ο Πόλεμος των Άστρων (ταινία)|Ο Πόλεμος των Άστρων]]* (1977, αργότερα ονομάστηκε *Μια Νέα Ελπίδα*), την οποία ακολούθησαν οι ταινίες *[[Η Αυτοκρατορία Αντεπιτίθεται]]* (1980) και *[[Ο Πόλεμος των Άστρων: Επεισόδιο VI - Η Επιστροφή των Τζεντάι|Η Επιστροφή των Τζεντάι]]* (1983). Οι τρεις ταινίες αποτελούν την αρχική τριλογία. 22 χρόνια αργότερα κυκλοφόρησε η πρίκουελ τριλογία, η οποία αποτελείται από τις ταινίες *[[Star Wars: Επεισόδιο I - Η Αόρατη Απειλή|Star Wars: Επεισόδιο I – Η Αόρατη Απειλή]]* (1999), *[[Star Wars: Επεισόδιο II – Η Επίθεση των Κλώνων]]* (2002) και *[[Star Wars: Επεισόδιο III – Η Εκδίκηση των Σιθ]]* (2005). Αργότερα, αφότου ο δημιουργός Τζορτζ Λούκας πούλησε τη Lucasfilm στη Disney το 2012, κυκλοφόρησε μια σίκουελ τριλογία με τα *Επεισόδια VII* ως *IX*, αποτελούμενη από τα *[[Star Wars: Η Δύναμη Ξυπνάει]]* (2015), *[[Star Wars: Οι Τελευταίοι Τζεντάι]]* (2017) και *[[Star Wars: Skywalker - Η Άνοδος]]* (2019).

Οι πρώτες τρεις spin-off ταινίες ήταν οι τηλεταινίες *[[Star Wars Holiday Special]]* (1978), ''The Ewok Adventure'' (1984) και **' (1985). Μετά από την εξαγόραση του franchise από τη Disney, αυτές οι ταινίες αφαιρέθηκαν από τον επίσημο κανόνα, αλλά η κινηματογραφική ταινία κινουμένων σχεδίων ''[[Star Wars: Ο Πόλεμος των Κλώνων (ταινία)|Star Wars: Ο Πόλεμος των Κλώνων]]'' (2008) και η [[Star Wars: Ο Πόλεμος των Κλώνων (τηλεοπτική σειρά, 2008)|σειρά που την ακολούθησε]] παρέμειναν στον κανόνα. Δύο αυτόνομες ταινίες κυκλοφόρησαν ανάμεσα στις σίκουελ ταινίες, ''[[Rogue One: A Star Wars Story|Rogue One]]'' (2016) και **' (2018), τοποθετημένες ανάμεσα στην αρχική και τη σίκουελ τριλογία. Μετά από το 2019, πολλές ταινίες ανακοινώθηκαν αλλά δεν κυκλοφόρησαν ποτέ. Το *[[The Mandalorian and Grogu]]*, μια συνέχεια της τηλεοπτικής σειράς *[[The Mandalorian]]*, είναι προγραμματισμένο να κυκλοφορήσει το 2026.

Συνολικά, το box office των ταινιών *Star Wars* ξεπερνάει τα $10 δισεκατομμύρια και αυτή τη στιγμή είναι το τρίτο κινηματογραφικό franchise με τις μεγαλύτερες εισπράξεις. Οι σημαντικές κυκλοφορίες ζωντανής δράσης (περιλαμβάνοντας όλες της ταινίες του Έπους των Σκαϊγουώκερ) έλαβαν υποψηφιότητες στα Όσκαρ. Η πρώτη ταινία έλαβε υποψηφιότητα για τις περισσότερες σημαντικές κατηγορίες, περιλαμβάνοντας Καλύτερη Ταινία, Καλύτερη Σκηνοθεσία, Καλύτερο Πρωτότυπο Σενάριο και Καλύτερο Β' Ανδρικό Ρόλο για τον Άλεκ Γκίνες στον ρόλο του Όμπι-Ουάν Κενόμπι.

## Κατάλογος ταινιών

### Έπος των Σκαϊγουώκερ
Η κύρια σειρά ταινιών *Star Wars* είναι μια τριλογία τριλογιών. Όταν κόντευε να ολοκληρωθεί, η Lucasfilm ξεκίνησε να αναφέρεται σε αυτή ως το «Έπος των Σκαϊγουώκερ». Ξεκίνησε με την αρχική τριλογία (Επεισόδια *IV*, *V* και *VI*, 1977–1983), συνεχίστηκε με την πρίκουελ τριλογία (Επεισόδια *I*, *II* και *III*, 1999–2005) και ολοκληρώθηκε με τη σίκουελ τριλογία (Επεισόδια *VII, VIII* και *IX*, 2015–2019). Η πρώτη ταινία που κυκλοφόρησε, *[[Ο Πόλεμος των Άστρων (ταινία)|Ο Πόλεμος των Άστρων]]* (1977), είναι χρονολογικά η τέταρτη ταινία και ο τίτλος της αργότερα άλλαξε σε *Star Wars: Επεισόδιο IV – Μια Νέα Ελπίδα* το 1981. Το έπος ξεκινάει χρονολογικά με το ''Επεισόδιο I – Η Αόρατη Απειλή'' (1999) και ολοκληρώνεται με το *[[Star Wars: Skywalker - Η Άνοδος|Επεισόδιο IX – Skywalker – Η Άνοδος]]* (2019).

Η ιστορία ακολουθεί όλες τις γενιές της οικογένειας Σκαϊγουώκερ, η οποία είναι ευαίσθητη στη Δύναμη, και τη μάχη τους με τον Πάλπατιν, έναν Άρχοντα Σιθ ο οποίος είναι γνωστός και ως Νταρθ Σίντιους. Η πρίκουελ τριλογία επικεντρώνεται στην εποχή του Άνακιν Σκαϊγουώκερ ως Τζεντάι υπό τον Όμπι-Ουάν Κενόμπι, τον γάμο του με την Πάντμε Αμιντάλα και την πτώση του στη σκοτεινή πλευρά ως Νταρθ Βέιντερ. Η αρχική τριλογία ακολουθεί τα παιδιά των Άνακιν και Πάντμε, Λουκ Σκαϊγουώκερ και Πριγκίπισσα Λέια, οι οποίοι συμμαχούν με τον Χαν Σόλο και την Επαναστατική Συμμαχία εναντίον της Αυτοκρατορίας των Βέιντερ και Πάλπατιν. Η σίκουελ τριλογία περιλαμβάνει τον Κάιλο Ρεν (Μπεν Σόλο), ο οποίος είναι ο γιος των Λέια και Χαν και αφότου πέφτει στη σκοτεινή πλευρά επιθυμεί να κυβερνήσει το Πρώτο Τάγμα με τη Ρέι, την εγγονή του Πάλπατιν και την τελευταία μαθητευόμενη των Σκαϊγουώκερ.

Κάθε επεισοδιακή ταινία ξεκινάει με τίτλους αρχής, οι οποίοι συνοδεύονται από τη βασική μουσική του ''Star Wars'' από τον Τζον Γουίλιαμς, ο οποίος υπήρξε συνθέτης σε όλες τις ταινίες της σειράς. Μετά από τις αρχικές κινηματογραφικές κυκλοφορίες, ο δημιουργός του franchise Τζορτζ Λούκας έκανε πολλές αλλαγές στην αρχική τριλογία (και σε λιγότερο βαθμό στα πρίκουελ).

### Αυτόνομες ταινίες
Όσο σχεδίαζε τις τριλογίες, ο Λούκας είχε σκεφτεί να δημιουργήσει επιπρόσθετες ταινίες εκτός του Έπους των Σκαϊγουώκερ. Οι πρώτες ταινίες τοποθετημένες εκτός της βασικής σειράς ήταν οι τηλεταινίες spin-off με τους Έγουοκ, *[[Caravan of Courage: An Ewok Adventure]]* (1984) και **' (1985).

Μετά από την ολοκλήρωση της πρίκουελ τριλογίας το 2005, ο Λούκας επέστρεψε στην ιδέα των spin-off στη μορφή τηλεοπτικών σειρών. Μια ταινία κινουμένων σχεδίων, ''[[Star Wars: Ο Πόλεμος των Κλώνων (ταινία)|Ο Πόλεμος των Κλώνων]]'' (2008), κυκλοφόρησε ως ο πιλότος της [[Star Wars: Ο Πόλεμος των Κλώνων (τηλεοπτική σειρά, 2008)|ομότιτλης τηλεοπτικής σειράς]]. Μια σειρά ταινιών ανθολογίας τοποθετημένη ανάμεσα στα βασικά επεισόδια μπήκε στο στάδιο της ανάπτυξης παράλληλα με την παραγωγή της σίκουελ τριλογίας. Η πρώτη ταινία, ''[[Rogue One: A Star Wars Story]]'' (2016), ακολουθεί επαναστάτες που κλέβουν τα σχέδια του [[Άστρο του Θανάτου|Άστρου του Θανάτου]] ακριβώς πριν από το ''Επεισόδιο IV''. Το **' (2018) είναι η ιστορία προέλευσης του Χαν, επίσης περιλαμβάνοντας τους Τσουμπάκα και Λάντο Καλρίσιαν.

#### Μέλλον
Στα μέσα του 2018, η Lucasfilm επιβεβαίωσε πως πολλές ταινίες ανθολογίας βρίσκονταν σε ανάπτυξη, με την κυκλοφορία τους να τίθεται σε παύση μετά από το *Skywalker – Η Άνοδος* (2019). Πολλές ημερομηνίες κυκλοφορίας καθυστέρησαν ή ακυρώθηκαν, εν μέρει λόγω της πανδημίας COVID-19 και τις απεργίας της Ένωσης Αμερικανών Σεναριογράφων το 2023. Τον Μάιο του 2023, η Κένεντι είπε πως μελλοντικές ταινίες *Star Wars* θα κυκλοφορούσαν «όταν είναι έτοιμες», αναφέροντας το κενό 3–4 ετών ανάμεσα στην κυκλοφορία των πιο πρόσφατων ταινιών *[[Τζέιμς Μποντ]]*. Μια ημερομηνία για τον Δεκέμβριο του 2027 έχει αναφερθεί χωρίς γνωστή ακύρωση.

Τον Μάιο του 2020, ανακοινώθηκε πως ο Τάικα Γουαϊτίτι θα έγραφε και θα σκηνοθετούσε μια ταινία ζωντανής δράσης *Star Wars*. Τρεις ακόμα ταινίες ζωντανής δράσης ανακοινώθηκαν επίσημα στο ''Star Wars'' Celebration του Απριλίου του 2023, σε σκηνοθεσία από τους Σαρμίν Ομπάιντ-Σινόι, Ντέιβ Φιλόνι και Τζέιμς Μάνγκολντ. Η Κένεντι είπε πως οι επερχόμενες ταινίες θα περιλάμβαναν τους κλασσικούς τίτλους αρχής. Τον Ιανουάριο, μια ταινία *[[The Mandalorian]]* από τον Τζον Φαβρό ανακοινώθηκε.

Τον Μάιο του 2022 η Κένεντι δήλωσε πως «Υπάρχουν πολλοί [δημιουργοί] με τους οποίους έχουμε βρεθεί σε συζήτηση ... και ελπίζω πως θα» επιβλέψουν μελλοντικές ταινίες με τον τρόπο που οι Φαβρό και Φιλόνι έχουν επιβλέψει τις σειρές *Star Wars*.

### Τηλεοπτικές ταινίες

## Υποδοχή

### Εισπράξεις

### Υποδοχή κριτικών και κοινού

## Παραπομπές


## Εξωτερικοί σύνδεσμοι

*